125. ΑΠΟΦΑΣΗ ΑΝΑΠΛ. ΥΠΟΥΡΓΟΥ ΠΟΛΙΤΙΣΜΟΥ Αριθ. 6126 της 1/2 Μαρτ. 1989 (ΦΕΚ Β΄ 155) Αναδιάρθρωση Κατηγοριών Εθνικών Πρωταθλημάτων Ποδ/ρου, ορισμός αριθμού ομάδων και ρύθμιση συναφών θεμάτων. Έχοντας υπόψη: 1.Τις διατάξεις: α.Του Α.Ν. 397/68 «περί επανασυστάσεως της ΓΓΑ και των αρμοδιοτήτων αυτής». β.Του Νόμ. 75/75 «περί οργανώσεως του Εξωσχολικού Αθλητισμού κ.λπ.» (άρθρ. 20, παρ. 1), όπως αντικαταστάθηκε με το Νόμ. 1288/82, άρθρ. 9. γ.Του Νόμ. 1558/85 «Κυβέρνηση και Κυβερνητικά Όργανα». 2.Την απόφαση Υ.1005/88 του Πρωθυπουργού «Καθορισμός αρμοδιοτήτων του Αναπληρωτή Υπουργού Πολιτισμού Θεόδωρου Στάθη». 3.Την Υπ. Απόφαση 347/82, όπως τροποποιήθηκε και συμπληρώθηκε με τις όμοιες 26685/83, 29656/84, 655/87, 14836/87, 21685/87 και 18502/88. 4.Τις γνωμοδοτήσεις 3272/89 και 2287/89 του Δ.Σ. της Ε.Π.Ο. 5.Την από 1.3.89 σχετική έγγραφη πρόταση του Γενικού Γραμματέα Αθλητισμού, αποφασίζουμε: Από την έναρξη της Ποδοσφαιρικής Περιόδου 1989-90 και εφεξής οι κατηγορίες των Πρωταθλημάτων Ποδοσφαίρου Γ΄ και Δ΄ Εθνικής καθορίζονται ως εξής: α)Γ΄ Εθνική Κατηγορία με 2 Ομίλους β)Δ΄ Εθνική Κατηγορία με 5 Ομίλους Η διάρθρωση καθεμιάς από τις παραπάνω κατηγορίες, οι ομάδες που τις συγκροτούν καθώς και αυτές που προβιβάζονται ή υποβιβάζονται, καθορίζονται ως εξής: ΠΡΩΤΑΘΛΗΜΑ Γ΄ ΕΘΝΙΚΗΣ ΚΑΤΗΓΟΡΙΑΣ 1)Διεξάγεται με τη συμμετοχή 36 ομάδων, σε δύο Ομίλους των 18 ομάδων ο καθένας, και έχουν δικαίωμα να πάρουν μέρος σε αυτό: α.Οι τρεις ομάδες που θα υποβιβαστούν από τη Β΄ Εθνική Κατηγορία κατά τη λήξη της αγωνιστικής περιόδου 1988-89. β.Οι πρώτες 11 ομάδες του βαθμολογικού πίνακα της Γ΄ Εθνικής Κατηγορίας, της αγωνιστικής περιόδου 1988-89, μετά την άνοδο των τριών ομάδων στη Β΄ Εθνική Κατηγορία. γ.Οι 5 πρώτες ομάδες κάθε Ομίλου της Δ΄ Εθνικής Κατηγορίας της αγωνιστικής περιόδου 1988-89. 2)Από την αγωνιστική περίοδο 1989-90 και εφεξής και από κάθε όμιλο της Γ΄ Εθνικής κατηγορίας θα ανέρχονται στη Β΄ Εθνική και οι δύο πρώτες ομάδες. 3)Από την αγωνιστική περίοδο 1989-90 και εφεξής θα υποβιβάζονται από τη Β΄ στη Γ΄ Εθνική Κατηγορία οι 4 τελευταίες ομάδες του πίνακα της βαθμολογίας. 4)Από την Αγωνιστική περίοδο 1989-90 και εφεξής, θα υποβιβάζονται από τη Γ΄ Εθνική στη Δ΄ Εθνική Ερασιτεχνική Κατηγορία οι 5 τελευταίες ομάδες κάθε Ομίλου. 5)Η συγκρότηση των Ομίλων του Πρωταθλήματος Γ΄ Εθνικής Κατηγορίας με κριτήρια γεωγραφικά και περιστολής δαπανών γίνεται με απόφαση του Δ.Σ. της Ε.Π.Ο. ΠΡΩΤΑΘΛΗΜΑ Δ΄ ΕΘΝΙΚΗΣ ΕΡΑΣΙΤΕΧΝΙΚΗΣ ΚΑΤΗΓΟΡΙΑΣ 1)Η διεξαγωγή του Πρωταθλήματος Δ΄ Εθνικής Ερασιτεχνικής Κατηγορίας από την ποδ/κή περίοδο 1989-90 θα γίνεται με τη συμμετοχή 80 ομάδων, σε 5 ομίλους από 16 ομάδες ο καθένας, και έχουν δικαίωμα να πάρουν μέρος σε αυτό: α.Οι 4 ομάδες που θα υποβιβαστούν από τη Γ΄ Εθνική Κατηγορία. β.Οι 2 ομάδες από τις 4 που θα καταλάβουν την 6η θέση στους Ομίλους τους και που δεν θα ανέλθουν στη Γ΄ Εθνική μετά από μεταξύ τους αγώνες κατάταξης ποδ/κής περιόδου 1988-89. γ.Οι ομάδες που θα καταλάβουν, στους τέσσερις ομίλους της Δ΄ Εθνικής περιόδου 1988-89, από την 7η έως και τη 10η θέση. δ.Οι 50 πρωταθλητές του συνόλου των Ενώσεων της Χώρας. ε.Οι δευτεραθλήτριες των τριών ιδρυτριών Ενώσεων Αθήνας, Πειραιά, Μακεδονίας, καθώς και οι δευτεραθλήτριες των πέντε κατά σειρά μεγαλυτέρων Ενώσεων –εκτός των προαναφερομένων– από πλευράς αριθμού σωματείων μέχρι και 23.2.89. 2)Κατά τη λήξη κάθε αγωνιστικής περιόδου θα ανέρχονται στη Γ΄ Εθνική Κατηγορία οι Πρωταθλητές και οι δευτεραθλητές των 5 Ομίλων της Δ΄ Εθνικής Ερασιτεχνικής Κατηγορίας. 3)Ο καθορισμός του αριθμού των υποβιβαζομένων ομάδων από τη Δ΄ Εθνική Κατηγορία ανατίθεται στο Δ.Σ. της Ε.Π.Ο. 4)Η συγκρότηση των Ομίλων του Πρωταθλήματος Δ΄ Εθνικής, γίνεται με απόφαση της ΕΠΟ, με κριτήρια γεωγραφικά και περιστολής δαπανών. 5)Διατάξεις προγενέστερων αποφάσεων που ρυθμίζουν διαφορετικά τα αφορώντα στα πρωταθλήματα Β΄ Γ΄, και Δ΄ Εθνικής καταργούνται. Σύμφωνα με την 18623/13-14 Ιουν. 1989 (ΦΕΚ Β΄ 468) απόφ. Υπ. Πολιτισμού κατά την ποδοσφαιρική περίοδο 1989-1990 το Πρωτάθλημα Γ΄ Εθνικής Κατηγορίας θα διεξαχθεί με τη συμμετοχή ΤΡΙΑΝΤΑ ΕΞ (36) ΟΜΑΔΩΝ, σε ΔΥΟ (2) ΟΜΙΛΟΥΣ των ΔΕΚΑ ΟΚΤΩ (18) ΟΜΑΔΩΝ ο καθένας. Σε περίπτωση που τα χρονικά περιθώρια διεξαγωγής των αγώνων κατάταξης που προβλέπονται από την Υπ. Απόφαση 17740/89 δεν επαρκέσουν, τότε και μόνο δικαιούται η ΕΠΟ –αποκλειστικά για την ποδοσφαιρική περίοδο 19891990– ν’ αυξήσει τον αριθμό των ομάδων που συμμετέχουν στους Ομίλους της Γ΄ Εθνικής Κα (Μετά τη σελ.646,58984)Σελ.646,58985 Τεύχος ΙΒ-3-3Σελ.119 244 Εξωσχολική Σωματική Αγωγή 32.Η.δ.125 τηγορίας σε 20, εφόσον εξαντλήσει την πιθανότητα διεξαγωγής αγώνων κατάταξης, έστω και με αγώνες κατά Ομίλους. 